Document ID: 32011D0139

A TANÁCS HATÁROZATA
(2011. február 28.)
a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2007/829/EK határozatban megállapított juttatások kiigazításáról
(2011/139/EU)
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 41. cikke (1) bekezdésére,
tekintettel az Európai Unió működéséről szóló szerződésre és különösen annak 240. cikke (2) bekezdésére,
tekintettel a 2007/829/EK tanácsi határozatra (1) és különösen annak 15. cikke (6) bekezdésére,
mivel:
(1)
A 2007/829/EK határozat 15. cikkének (6) bekezdése előírja, hogy a Tanács Főtitkárságához kirendelt nemzeti szakértők és nemzeti katonai állomány napi és havi juttatásait évente, visszamenőleges hatály nélkül, az Unió brüsszeli és luxemburgi tisztviselői alapilletményének változása alapján kell kiigazítani.
(2)
Az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2010. július 1-jétől kezdődő hatállyal történő kiigazításáról szóló, 2010. december 20-i 1239/2010/EU rendelettel (2) a Tanács elfogadta az uniós tisztviselők és egyéb alkalmazottak díjazásának és nyugdíjának 0,1 %-os kiigazítását,
ELFOGADTA EZT A HATÁROZATOT:
1. cikk
A 2007/829/EK határozat a következőképpen módosul:
1.
A 15. cikk (1) bekezdésében szereplő 31,89 EUR összeg helyébe 31,92 EUR, a 127,52 EUR összeg helyébe pedig 127,65 EUR lép.
2.
A 15. cikk (2) bekezdésében foglalt táblázat helyébe a következő táblázat lép:
„A származási hely és a kirendelés helye közötti távolság
(km)
Összeg EUR-ban
0-150
0,00
150
82,05
300
145,86
500
237,05
800
382,92
1 300
601,73
2 000
720,27”
2. cikk
Ez a határozat az elfogadását követő hónap első napján lép hatályba.
Kelt Brüsszelben, 2011. február 28-án.

Labels: 10
9
15
5